Boulevard Raspail

Boulevard Raspail (Raspailov bulvár) je bulvár v Paríži. Leží na hraniciach 6., 7. a 14. obvodu. Ulica nesie meno francúzskeho chemika, lekára a politika Françoisa Vincenta Raspaila (1794 – 1878).

Poloha 
Bulvár vedie od križovatky s Boulevard Saint-Germain a Rue du Bac a končí na námestí Place Denfert-Rochereau. Ulica je orientovaná zhruba zo severu na juh.

Dejiny 
Časť bulváru medzi Rue de Varenne a Rue de Sèvres bola prerazená v roku 1869. Od roku 1887 nesie svoje súčasné označenie. V roku 1892 bol bulvár rozšírený v úseku Boulevard Edgar-Quinet a Place Denfert-Rochereau a zahŕňal bývalý Boulevard d'Enfer. V roku1933 vzniklo na križovatke Rue du Cherche-Midi a Boulevard Raspail námestie Place Alphonse-Deville.

Iné projekty

Externé odkazy 
 Ulica na stránkach Paríža

Zdroj 
 

Ulice v 6. obvode (Paríž)
Ulice v 7. obvode (Paríž)
Ulice v 14. obvode (Paríž)